****

 **„Egy doboznyi természet”**

**Pályázat általános iskola alsó tagozatosai számára**

A 2018. évi Fenntarthatósági Témahét keretében az általános iskola alsó tagozatos tanulói számára meghirdetett, „Egy doboznyi természet” pályázat célja, hogy a diákok felfedezzék a környezetükben fellelhető védett területek (pl. nemzeti park, Natura 2000 terület) természeti értékeit és erről a területről egy cipősdoboznyi értéket gyűjtsenek össze, és arról képi és szöveges dokumentációt készítsenek.

A pályázat célja, hogy egy tanulócsoport (pl. osztályközösség) ellátogasson egy a környezetében lévő természetvédelmi területre és ennek értékeit feltérképezze: tanulmányozza a kiválasztott területet, és egy cipősdoboznyi bemutató anyagot készítsen belőle. Fontos, hogy a kísérő pedagógusok ismerjék az adott területre vonatkozó természetvédelmi szabályokat, és csak azt gyűjtsék be tanítványaikkal, amit a természet „elenged” és begyűjtése nem tesz kárt a természetben (pl. megrágott fadarab, lehullott falevél vagy termés, csigaház). A begyűjtött kincsekről és a védett területről a diákok készítsenek feljegyzéseket, fényképeket vagy rajzokat és ezek alapján 3-5 oldal terjedelmű word dokumentációt a védett területet bemutatva.

A pályázók köre: A pályázaton bármely magyarországi általános iskola 7-11 éves tanulókból álló diákcsoportja indulhat, akinek iskolája regisztrált a 2018. évi Fenntarthatósági Témahétre: <https://www.fenntarthatosagi.temahet.hu/iskolai-regisztracio>

**A beküldött pályamű kötelező elemei:**

* 1. A pályázók és a terület adatait tartalmazó adatlap.
	2. A pályamunka pdf formátumban, 3-5 oldal terjedelemben.

**Beküldési felület linkje:** <https://www.fenntarthatosagi.temahet.hu/palyazatok>

**A pályázat leadási határideje:** 2018. május 07. hétfő, éjfél.

**Eredményhirdetés:** 2018. június 07.

**Díjazás:** A zsűri által értékelt pályamunkák közül a három legszínvonalasabbnak ítélt pályázat értékes nyereményben részesül. Az első három helyezett diákcsoportot természetvédelmi–szabadidős élményprogramokkal díjazzuk.

A pályázattal kapcsolatban az alábbi e-mail címen kérhet felvilágosítást: temahet@pontvelem.hu **A kiírás részletei a szabályzatban olvashatók.**